दर्जनौं पुल र सडक अलपत्र पार्ने पप्पु कन्स्ट्रक्सनले नेपाल राष्ट्र बैंकको भवन निर्माणको रु. दुई अर्बभन्दा बढीको ठेक्का पाएको विषयलाई कान्तिपुरले आइतवार महत्त्वका साथ प्रथम पृष्ठमा प्रकाशित गर्‍यो । कान्तिपुरका विमल खतिवडाले लेखेको समाचारमा पप्पु यसअघिदेखि नै ठेक्का ओगट्ने तर समयमा काम नसक्ने कम्पनीका रूपमा बदनाम भएको बताइएको छ । साथै पप्पु कन्स्ट्रक्सनमाथि कारबाहीको तयारी भएको समाचार पनि कान्तिपुरले सो दिन प्रकाशित गरेको थियो । अन्नपुर्ण पोस्टले यो समाचारलाई प्रथम पृष्ठमा सानो प्वाइन्टर बनाएर भित्र प्रकाशित गर्‍यो ।
